cyanic-selkie/wikianc huggingface dataset:
ভারতীয় একদিনের আন্তর্জাতিক ক্রিকেটারদের তালিকা
৫ জানুয়ারি, ১৯৭১ তারিখে মেলবোর্ন ক্রিকেট গ্রাউন্ডে অস্ট্রেলিয়া-ইংল্যান্ডের মধ্যকার প্রথম ওডিআই অনুষ্ঠিত হয়েছিল। ভারত আন্তর্জাতিক ক্রিকেট কাউন্সিলের পূর্ণাঙ্গ সদস্য হওয়ায় স্থায়ীভাবে ওডিআই মর্যাদাপ্রাপ্ত ক্রিকেট দল। ১৯৭৪ সালে ভারত দল প্রথম ওডিআইয়ে অংশ নেয়। এ পর্যন্ত দলের পক্ষে ২২৭জন খেলোয়াড় প্রতিনিধিত্ব করেছেন। ১৯৭৪ সালের পর থেকে ৯৫৩টি ওডিআইয়ে অংশ নিয়ে ভারত দল ৪৯২ জয়, ৪১২ পরাজয়, ৯ টাই ও ৪০টি খেলা ফলাফলবিহীন অবস্থায় থাকে। ১৯৮১ সালে ইংল্যান্ডের বিপক্ষে ৩-খেলার সিরিজে ২-১ ব্যবধানে ভারত দল বিজয়ী হয়।
১৯৮৩ ও ২০১১ সালের ক্রিকেট বিশ্বকাপের শিরোপা লাভসহ ২০০৩ সালের প্রতিযোগিতায় রানার্স-আপ হয়। ২০১৩ সালের আইসিসি চ্যাম্পিয়ন্স ট্রফি প্রতিযোগিতায় ভারত দল শিরোপা জয় করে। এছাড়াও, ২০০২ সালে দুইবার বৃষ্টির কারণ শ্রীলঙ্কার সাথে যৌথভাবে শিরোপা লাভ করেছিল। ২০০০ সালের আইসিসি নক-আউট ট্রফিতে রানার্স-আপ হয়। ১৯৮৪, ১৯৮৮, ১৯৯০, ১৯৯৫, ২০১০ ও ২০১৮ - এ ছয়বার এশিয়া কাপের শিরোপা জয় করে।
১৬ বছর ২৩৮ দিন বয়সে শচীন তেন্ডুলকর সর্বকনিষ্ঠ খেলোয়াড় হিসেবে ওডিআই অভিষেক ঘটে। অন্যদিক, ৩৬ বছর ১৩৮ দিন বয়সে ভারতের সর্ববয়োঃজ্যেষ্ঠ ওডিআই ক্রিকেটার ও উইকেট-রক্ষক হিসেবে ফারুক ইঞ্জিনিয়ারের অভিষেক পর্ব সম্পন্ন হয়। ৩৩৭ উইকেট নিয়ে অনিল কুম্বলে নিজ দেশের পক্ষে শীর্ষস্থানে অবস্থান করছেন। ৪৪.৮৩ গড়ে ৪৫২ ইনিংসে ১৮৪২৬ রান তুলে শচীন তেন্ডুলকর শীর্ষস্থানীয় ব্যাটসম্যানের মর্যাদা লাভ করছেন। বর্তমানে, ৪৬৩টি ওডিআইয়ে অংশ নিয়ে শচীন তেন্ডুলকর সর্বাধিকসংখ্যক খেলায় অংশগ্রণ করার গৌরবের অধিকারী। এছাড়াও, সর্বাধিকসংখ্যক ম্যান অব দ্য ম্যাচের পুরস্কার লাভের বিশ্বরেকর্ড রয়েছে তার। ওডিআইয়ে ভারত দল এক ইনিংসে সর্বাধিক ৪১৮/৫ করেছে। অন্যদিকে, সর্বনিম্ন ৫৪ রান করেছে ভারতীয় দল।
বর্তমানে রোহিত শর্মা সর্বাধিক ২৬৪ রানের ব্যক্তিগত ইনিংস খেলেছেন। নভেম্বর, ২০১৪ সালে শ্রীলঙ্কার বিপক্ষে তিনি এ ইনিংসটি খেলেন। এ সংগ্রহটি ওডিআইয়ে যে-কোন খেলোয়াড়ের চেয়ে সেরা।
খেলোয়াড়
যেদিন একজন খেলোয়াড় তার প্রথম ওডিআই ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই ওডিআই ম্যাচে তার প্রথম ওডিআই ক্যাপ পায়, সেক্ষেত্রে খেলোয়াড়দের পারিবারিক নামের ইংরেজি বর্ণানুক্রম অনুসারে তালিকায় অন্তর্ভুক্ত করা হয়েছে। এ পরিসংখ্যানে ভারতের পক্ষে অংশগ্রহণকারী ওডিআই খেলোয়াড়দের নাম অন্তর্ভুক্ত করা হয়েছে। তবে, কয়েকজন খেলোয়াড় এশিয়ান একাদশ ও বিশ্ব একাদশেরও প্রতিনিধিত্ব করেছেন।
১ নভেম্বর, ২০১৮ অনুযায়ী পরিসংখ্যানটি সঠিক।
পাদটীকা
<references group=ভ/>
ঢাকার আর্মেনীয় সম্প্রদায়
thumb| [[ঢাকা|ঢাকার আর্মানিটোলা তে আর্মেনীয় গীর্জা]] আর্মেনীয় সম্প্রদায় অষ্টাদশ ও উনিশ শতকের প্রথমদিকের ঢাকা শহরে বসবাসকারী একটি সম্প্রদায়। এ সম্প্রদায়টি অন্যান্যদের তুলনায় ছিল অতি ক্ষুদ্র কিন্তু তৎকালীন প্রভাবশালী সম্প্রদায়ের অন্যতম একটি। বিত্ত বৈভব তাদের প্রভাবশালীত্বের অন্যতম কারণ। ঢাকায় তাদের অনেকেরই জমিদারি ছিল, অনেকেই ইস্ট ইন্ডিয়া কোম্পানীর লবণ উৎপাদন ও বিতরণের ঠিকাদারি করতেন। উনিশ শতকে ঢাকায় প্রভাবশালী ও পরিচিত আর্মেনীয় পরিবারের মধ্যে পোগজ, আরাতুন, পানিয়াটি, কোজা, মাইকেল, মানুক, হার্নি এবং সার্কিস অন্যতম।
ঢাকায় আগমন ও বসবাস
সাফাভি রাজবংশ কর্তৃক ককেশাসের পূর্ব আর্মেনিয়া বিজয়ের পরে শাহ আব্বাস প্রায় ৪০,০০০ আর্মেনীয় ব্যবসায়ীদেরকে ইস্পাহান ও নয়া জাফাতে নির্বাসনে পাঠান। সেখান থেকে ইরানি অভিযাত্রীদের সাথে এই ব্যবসায়ীদের অনেকে প্রথম বাংলায় আগমন করেন। ষোড়শ শতক থেকেই বাংলায় আর্মেনীয় ব্যবসায়ীদের উপস্থিতি শুরু হয়। এই ব্যবসায়ী সম্প্রদায় মূলত আমদানী-রপ্তানী ব্যবসায় জড়িত ছিলো। ঢাকায় কবে আর্মেনীয় ব্যবসায়ীদের আগমন ঘটে তা নিশ্চিত ভাবে জানা যায়নি, তবে আর্মেনীয়দের কবরস্থানের শিলালিপি হতে ধারণা করা যায় যে, এই উপস্থিতির সূচনা অষ্টাদশ শতকের শেষভাগ থেকে।
আর্মেনীয়রা অষ্টাদশ শতকে ঢাকায় বস্ত্র ব্যবসায় আধিপত্য বিস্তার করে। রেশম বাণিজ্যে আর্মেনীয়রা গুজরাতি ও উত্তর ভারতীয় ব্যবসায়ীদের প্রধান প্রতিযোগী ছিলেন। পাট ব্যবসাতেও তাদের আধিপত্য ছিলো।
এ আর্মেনীয় সম্প্রদায় ঢাকায় তাদের বসবাসের জন্য গড়েছিলেন বিশাল বিশাল ইমারত সহ বাড়ি। এদের মধ্যে আরাতুনের বাড়ি ছিল ফরাশগঞ্জের রূপলাল হাউস। তাছাড়া তৈরি করেন বিশাল দ্বিতল লাল বিল্ডিং, যেটি বর্তমানে আরমানিটোলা স্কুল নামে পরিচিত। বর্তমান বুলবুল ললিতকলা একাডেমী যে বাড়িতে তা ছিল জমিদার নিকি পোগজের। এছাড়া মানুকের বাড়ি ছিল সদরঘাটে। আনন্দ রায় স্ট্রিটে ছিল স্টেফানের বাড়ি, তাজমহল সিনেমাহলে ছিল পানিয়াটির অট্টালিকা, বাবুবাজার পুলের উত্তর পশ্চিমে ছিল কাঁচাতুরের বাড়ি।
ঢাকায় পেশা ও অন্যান্য কর্মকাণ্ড
পরবর্তীকালে আর্মেনীরা ব্যবসা উদ্দেশ্যে ঢাকার বিভিন্ন এলাকায় দোকান খুলেছিল। তার মধ্যে শাঁখারিবাজারের "সিরকো এন্ড সন্স" অন্যতম। এ দোকানে চা সহ বিভিন্ন ইউরোপীয় জিনিসপত্র বিক্রি হত। মদ বিক্রির জন্য প্রতিষ্ঠিত ছিল "মেসার্স আনানিয়া এন্ড কোম্পানী"। ১৮৫৬ সালে সিরকোই প্রথম ঢাকায় ঘোড়ার গাড়ীর প্রচলন করেন যা তখন "ঠিকা গাড়ি" নামে পরিচিত ছিল এবং তা ব্যপক সমাদ্রিত হয়েছিল। পরবর্তীকালে এ ঘোড়ার গাড়ি বা ঠিকা গাড়িই ঢাকা শহরের প্রধান যানবাহনে পরিণত হয়েছিল। পাট ব্যবসায়ও আর্মেনীরা অগ্রণী ভূমিকা পালন করেছিলেন। ঢাকায় বিভিন্ন উন্নয়ন কাজে ও সভাসমিতিতে আর্মেনীরা যুক্ত হয়েছিলেন। নিকি পোগজ প্রতিষ্ঠা করেছিলেন পোগোজ হাই স্কুল। আরাতুন ঢাকা নর্মাল স্কুলের অধ্যক্ষ ছিলেন। তার আমলে ঢাকা নর্মাল স্কুলের ছাত্ররা কলকাতা ও হুগলীর ছাত্রদের চেয়ে বাংলা ভাষায় বেশি নম্বর পেয়েছিল বলে স্কুলটি বেশ খ্যাতি অর্জন করেছিল। ঢাকার প্রথম মিউনিসিপ্যাল কমিটিতে ছিলেন সার্কিস। ১৮৭৪ - ১৮৭৫ সালে ঢাকার পৌরসভার সদস্য ছিলেন জে. জি. এন. পোগজ ও এন. পি. পোগজ। আর্মেনীটোলায় আর্মেনীরা ১৭৮১ সালে তৈরি করেছিলেন একটি গির্জা। গির্জার চারপাশের জমি আর্মেনীরা গোরস্থান হিসেবে ব্যবহৃত হত। গির্জায় একটি বড় ঘণ্টা ছিল। যার শব্দ ঢাকা শহরের প্রায় সব জায়গা থেকে শোনা যেত। তখন ঢাকাবাসীরা ঐ ঘণ্টার আওয়াজেই নিজেদের সময়ের হিসেব রাখতেন। ১৮৮০ সালে সেই ঘণ্টাটি বন্ধ করে দেওয়া হয়।
উনিশ শতকের শেষভাগে আর্মেনীদের প্রভাব কমতে শুরু করেছিল। তাদের অনেকেরই জমিদারি হাতছাড়া হয়েছিল, অনেকেই কলকাতা চলে গিয়েছিলেন। ব্যবসা-বাণিজ্যের অবস্থাও দিন দিন খারাপ হয়ে পরেছিল। আরাতুনের উত্তরাধিকারীরা খাজা আজিমুল্লাহের কাছে জমিদারি বিক্রি করে কলকাতায় চলে গিয়েছিলেন। লুকাস জমিদারি বিক্রি করেছিলেন আনন্দচন্দ্র রায়ের কাছে। পোগজ জমিদারি বিক্রি করে লন্ডন চলে গিয়েছিলেন। এ ছাড়া অনেকেই তাদের পেশা পরিবর্তন করেছিলেন। ব্রিটিশ শাসনামলের শুরুর দিক থেকেই ঢাকায় আর্মেনীয় সম্প্রদায়ের সংখ্যা কমতে থাকে।
খোজাফ ওয়াজিদ
খোজাফ ওয়াজিদ শোরা (saltpetr) ব্যবসায় মধ্যস্থতা করতেন। ইউরোপীয় কোম্পানিগুলোর কাছে শোরা গুরুত্বপূর্ণ পণ্য বলে বিবেচিত। হুগলী থেকে তার ব্যবসাসমূহ নিয়ন্ত্রণের মাধ্যমে তিনি তিন শীর্ষস্থানীয় ব্যবসায়ীর একজন হিসেবে বাংলার ব্যবসায়িক ক্ষেত্র পরিচালিত করতেন। বাকি দু’জন ছিলেন ফতেহ চাঁদ ও উমি চাঁদ। খোজাহ মাহমেট ফাজেলের সন্তান এই প্রভাবশালী আর্মেনীয় বণিক নবাবের দরবারে একজন উকিল বা এজেন্ট হিসেবে অংশগ্রহণের সুযোগ লাভ করেন এবং পরিশেষে নবাবের নিকটজনে পরিণত হন।
ফরাসি, ডাচ ও ইংরেজদের সাথে তার সফল ব্যবসায়িক সম্পর্ক ছিল। একবার কাসিমবাজারের ফ্রেঞ্চ ফ্যাক্টরির প্রধান জিয়ান ল ডি লরিসটন বলেছিলেন যে, ওয়াজিদ সবার সাথে ভাল সম্পর্ক রাখার চেষ্টা করতেন। তার কাছে কমপক্ষে ছয়টি জাহাজ - সালামাট রেসান, সালামাত মঞ্জিল, মোবারক, জেনসামেল, মেদিন বক্স ও মুবারক মঞ্জিল ছিল যা হুগলি থেকে জেদ্দাহ, মক্কা, বসরা, সুরাট ও মাসুলিপাটানামে যেত।
পলাশীর যুদ্ধের পর, তিনি মীর জাফরের কাছ থেকে একটি পরোয়ানা লাভ করেন যার অংশ হিসেবে তিনি “সমগ্র পাটনায় শোরা ব্যবসার অধিকার লাভ করেন। এই সুবিধার বিপরীতে তিনি কোম্পানিকে স্বল্পমূল্যে লবণ ব্যবহারের ব্যবস্থা করে দেন। এছাড়াও তার কাছ থেকে ডাচ পণ্য গ্রহণের সুবিধা দেখা হয়। ‌১৭৫৮ সালে কোম্পানী তার শোরা ব্যবসা দখল করে যা ১৭৭৩ সালে দশ লক্ষ রুপী লাভ করে। ১৭৫৯ সালে কোম্পানি তাকে গ্রেপ্তার করে জেলে পাঠালে সেখানে তিনি বিষ পান করেন। তার মৃত্যুর পর খোয়াজাহ পেট্রুস আরাটুন বাংলার আর্মেনীয় সম্প্রদায়ের নেতা হিসেবে স্থলাভিষিক্ত হন।
স্থাপনা
ঢাকায় আর্মেনীয়দের বর্তমানে যে কয়েকটা স্থাপনা আছে তাদের মধ্যে উল্লেখযোগ্য হচ্ছেঃ
২০১৬ দক্ষিণ এশীয় গেমসে আফগানিস্তান
২০১৬ দক্ষিণ এশীয় গেমসে আফগানিস্তান ২৫৪ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে আফগানিস্তান ৭ টি স্বর্ণ পদকসহ মোট ৩৫ টি পদক অর্জন করে।
পদক তালিকা
আফগানিস্তান ৭ টি স্বর্ণ পদকসহ মোট ৭৫ টি পদক অর্জন করে।
খোঁয়ারি
খোঁয়ারি
এই সংকলনের নামগল্প "খোঁয়ারি"-এর পটভূমি পুরান ঢাকা। কাহিনীর কেন্দ্রস্থলে রয়েছে বৃদ্ধ অমৃতলালের শতাব্দী প্রাচীন জরাজীর্ণ বসতবাড়ি এবং অমৃতলালের স্মৃতিমন্থন। দেশভাগে অমৃতলালের পরিবার বা পূর্বপুরুষেরা বলি হয়। পাকিস্তান প্রতিষ্ঠার পূর্বে অমৃতলাল আর তার পূর্বপুরুষেরা ঐশ্বর্য ও দাপটের সঙ্গে ঢাকায় বসবাস করত। কিন্তু দেশভাগের ফলে রাতারাতি তারা সংখ্যালঘু হয়ে পড়ে। একান্নবর্তী পরিবারের অনেকেই কলকাতায় স্থানান্তরিত হয়। এরপর ১৯৬৪-এর পূর্ব পাকিস্তান দাঙ্গা এবং বাংলাদেশের স্বাধীনতা যুদ্ধের ঘটনায় বিশাল ঝাঁকুনি সহ্য করেছে বাড়িটি। দেশ স্বাধীন হবার পরে অমৃতলালের ছেলে সমরজিতের বন্ধুরা বাড়িটির কিছু অংশ ভাড়া বাবদ দখল চায়। অমৃতলালের বাড়িতে নতুন সংকট সামনে দাঁড়ায়। মুক্তিযুদ্ধ ও বাম রাজনীতি সংশ্লিষ্ট নেতাকর্মীরা অমৃতলালের বাড়ি দলীয় আঞ্চলিক কার্যালয়ের উপযুক্ত স্থান হিসেবে বিবেচনা করে। প্রকৃতপক্ষে ভাড়ার অজুহাতে বাড়ি দখল নেয়ার উদ্দেশে প্রতিয়মান হতে দেখা যায় তাদেরকে। এতে অমৃতলাল একসময় প্রতিবাদী হয়ে ওঠে। গল্পে সংখ্যালঘু সম্প্রদায়ের অস্তিত্বের কঠিন সংকটের স্বরূপ বিস্তার লাভ করে। সাতচল্লিশ পূর্ব ঢাকা শহরের হিন্দু-মুসলমানের আর্থ-সামাজিক অবস্থার চিত্র এই গল্প। রচনায় ইলিয়াসের দৃষ্টিভঙ্গি নির্মোহ-নিরাসক্ত এবং পক্ষপাতহীন লক্ষ্য করা যায়।
অসুখ-বিসুখ
বিত্তহীন মানুষের জীবনযাপনের গল্প "অসুখ-বিসুখ"। প্রধান চরিত্র জরাগ্রস্ত-বৃদ্ধা আতমন্নেসা, যিনি প্রতিনিয়ত ঈর্ষান্বিত হয়ে পরিবারের অন্য সদস্যদের স্বাভাবিক জীবনযাত্রা প্রত্যক্ষ করে। গল্পের চরিত্রগুলো আখ্যানে গুরুত্বসহকারে স্থান পেয়েছে। এভাবে একদিন আতমন্নেসার ক্যান্সার ধরা পরে। নিঃসঙ্গতা, অবহেলার, ক্ষোভ আর সন্তান-সন্ততির কাছ থেকে উপেক্ষার চাপে সে ক্রমশ অসুখী আর সঙ্কুচিত হয়ে থাকে।
তারাবিবির মরদ পোলা
"তারাবিবির মরদ পোলা" একটি মনোবিশ্লেষণধর্মী যৌন-মনস্তত্ত্বে¡র ফ্রয়েডীয় রূপায়ণের গল্প। এতে ব্যক্তিমানুষের অন্তর্নিহিত কর্ম ও বহির্জাগতিক ভাব গল্পরূপে উঠে এসেছে। তারাবিবি একজন নিঃসঙ্গ এবং যৌনঅতৃপ্ত, ফলে স্বামীর প্রতি তার ঘৃণা পুঞ্জীভূত হতে থাকে প্রবলভাবে। যে কারণে অন্যের সুখ তার পছন্দ হয় না। স্বামীকে অপদস্থ করা তার নিত্যনৈমিত্তিক ঘটনার মধ্যে পরে। সতীনের ছেলে গোলজারের স্ত্রী সখিনার মনে সন্দেহের উদ্রেক তৈরি করতে তিনি সদা তৎপর থাকেন। এবং, এভাবেই তাদেরকে দাম্পত্য কলহে উস্কে দেয় তারাবিবি।
পিতৃবিয়োগ
"পিতৃবিয়োগ" গল্পে, জন্ম-মৃত্যু যে অবধারিত, মৃত্যুচিন্তার এ সার্থক উপস্থাপন উঠে এসেছে।
নকশা
কোন বস্তু বা ব্যবস্থা নির্মানের জন্য, কোন প্রক্রিয়া বাস্তবায়ন, নমুনা বস্তু, পণ্য বা প্রক্রিয়া পূর্ণতা দেওয়ার জন্য পরিকল্পনা বা স্তর নির্দিষ্টকরণ হল নকশা। নকশা ক্রিয়া পদটি একটি নকশা উন্নয়ন প্রক্রিয়া প্রকাশ করে।  ‍কিছু ক্ষেত্রে, একটি সুস্পষ্ট পরিকল্পনা ( যেমন- কারুকার্য, কিছু প্রকৌশল, কোডিং এবং গ্রাফিক ডিজাইন/চিত্রলেখ বিষয়ক নকশা ) ছাড়াও কোন বস্তুর সরাসরি নির্মাণও নকশার কার্যকলাপের অন্তর্ভুক্ত। নকশাকে সাধারণত কিছু ‍ লক্ষ্য ও সীমাবদ্ধতা জয় করতে হয় যেমন নকশা কতটা নান্দনিক, কার্যকরী, অর্থনৈতিক বা সামাজিক-রাজনৈতিক বিবেচনা নিতে পারে এবং নির্দিষ্ট পরিবেশের সাথে তাল ‍মিলিয়ে চলতে পারবে প্রভৃতি। নকশার প্রধান উপকরণগুলো হল- স্থাপত্যিক ব্লু প্রিন্ট, প্রকৌশল অঙ্কন, ব্যবসায়িক প্রক্রিয়া, সার্কিট চিত্র এবং সূচিকর্ম ছাঁচ প্রভৃতি। যে ব্যক্তি নকশা করে তাকে ডিজাইনার (নকশাকার/ পরিকল্পক) বলে, যারা পেশাগতভাবে বিভিন্ন নকশা ক্ষেত্রে কাজ করে তাকে সাধারণত কাজের ক্ষেত্র অনুযায়ী ডাকা হয় (যেমন-বুনন পরিকল্পক/টেক্সটাইল ডিজাইনার, ফ্যাশন ডিজাইনার, পণ্য নকশাকার/প্রোডাক্ট ডিজাইনার, আইডিয়া ডিজাইনার, ওয়েব ডিজাইনার, আভ্যন্তরিক নকশাকার/ইন্টিরিয়র ডিজাইনার) ,কিন্তু অন্যদের স্থপতি এবং প্রকৌশলী বলে ডাকা হয়। একজন পরিকল্পক/নকশকার খুব সম্ভবত কিছু নকশা পদ্ধতি ব্যবহার করে এবং এ কাজের ক্রমধারাকে নকশা প্রক্রিয়া বলে । নকশা তৈরির প্রক্রিয়া সংক্ষিপ্ত (দ্রুত স্কেচ)/দীর্ঘ এবং জটিল হতে পারে যা যথেষ্ট গবেষণা, আলোচনা,  প্রতিফলন, মডেলিং, মিথষ্ক্রিয় সমন্বয় এবং পুনঃনকশা অন্তর্ভুক্ত করে থাকে।
নকশা প্রক্রিয়া
বাস্তবিক বিরোধ থাকলেও পেশাদার বা অপেশাদার, একক বা দলীয় ভাবে বিভিন্ন ক্ষেত্রের নকশাকাররা নকশা করে থাকে। নকশাকার/ডিজাইনার কেইস ডোরস্ট এবং জুডিথ ডিজখুইস উভয় যুক্তি দেন যে “নকশা প্রক্রিয়া বর্ণনা করার অনেক উপায় রয়েছে" এবং "দুটি প্রাথমিক এবং মৌলিকভাবে ভিন্ন উপায়ে" আলোচনা করেছেন, যার মধ্যে বেশ কয়েকটি নাম রয়েছে। প্রচলিত দৃশ্যটিকে বলা হয়েছে-"যৌক্তিক মডেল", “প্রযুক্তিগত সমস্যা সমাধান" এবং "যুক্তি-কেন্দ্রিক দৃষ্টিকোণ" । বিকল্প দৃশ্যটি "প্রতিফলন ক্রিয়া" , "সহ-বিবর্তন" এবং "কর্ম-কেন্দ্রিক দৃষ্টিকোণ" বলা হয়েছে।
যৌক্তিক মডেল
১. ডিজাইনার/পরিকল্পক পরিচিত সীমাবদ্ধতা এবং প্রার্থীর উদ্দেশ্যের জন্য একটি নিখুঁত নকশা করার চেষ্টা করে।
২. নকশা প্রক্রিয়া পরিকল্পনা অনুযায়ী চালিত হয়।
৩. নকশা প্রক্রিয়া একটি বিচ্ছিন্ন ক্রম পর্যায়ে বোঝা যায়।
একটি যুক্তিবাদী দর্শনের উপর ভিত্তি করে এ যৌক্তিক মডেল এবং জলপ্রপাত মডেল, জীবনচক্র উন্নয়ন পদ্ধতি এবং প্রকৌশল নকশা সাহিত্যের বেশিরভাগ এ যৌক্তিক মডেলে অন্তর্নিহিত। যুক্তিসঙ্গত দর্শনের মতে, নকশা একটি প্রত্যাশিত ও নিয়ন্ত্রিত পদ্ধতি যা গবেষণা ও জ্ঞান দ্বারা অবগত।
পর্যায় ক্রমিক উদাহরণ
যৌক্তিক মডেলের সাথে বৈশিষ্টসূচক পর্যায় নিম্নলিখিত বিষয়গুলো সামঞ্জস্যপূর্ণ:
প্রাক-উৎপাদন নকশা
উৎপাদনকালীন নকশা
ভবিষ্যত নকশার জন্য উৎপাদনোত্তর (উৎপাদন প্শ্চাৎ) নকশা প্রতিক্রিয়া
পুনঃ নকশা
উৎপাদনের আগে, সময় বা পরে নকশা প্রক্রিয়ার যে কোনও বা সমস্ত স্তরের পুনরাবৃত্তি (পূর্ব সংশোধন সহ) করা।
ক্রিয়া-কেন্দ্রিক মডেল
ক্রিয়া-কেন্দ্রিক দৃষ্টিকোণটি অন্তর্বর্তী ধারনাগুলোর সংগ্রহকে দেওয়া একটি নির্ধারক যা যৌক্তিক মডেলের বিপরীতে ।
এর ইতিবাচক দিকগুলো হল:
ক্রিয়া-কেন্দ্রিক দৃষ্টিকোণটি প্রায়োগিক দর্শনের উপর ভিত্তি স্থাপিত এবং সক্রিয় দৃষ্টিভঙ্গি ও পরিবেশগত বিকাশের সাথে সামঞ্জস্যপূর্ণ। প্রায়োগিক প্রমাণসমূহ বাস্তব নকশাকারদের কর্ম বর্ণনা করার ক্ষেত্রে এই দৃষ্টিকোণটির সত্যতা সমর্থন করে। যৌক্তিক মডেলের মতো, ক্রিয়া-কেন্দ্রিক মডেল নকশা, গবেষণা এবং জ্ঞান দ্বারা অবগত হয়ে থাকে। যাইহোক, "সুস্পষ্ট কার্যকরীভাবে পূর্ব চিন্তাভাবনা ব্যতীত নকশা করার ক্ষেত্রে প্রতিক্রিয়া সৃষ্টি করে" - যৌক্তিক মডেল দ্বারা নির্ধারিত পূর্বনির্ধারিত এবং নিয়ন্ত্রিত প্রক্রিয়ার মাধ্যমে নকশাকারদের দ্বারা আরও অনেক কিছু নকশা করা এবং তাদের সাধারণ ধারণা দ্বারা গবেষণা এবং জ্ঞান নকশা প্রক্রিয়ার মধ্যে আনা হয়।
নকশা কার্যকলাপের বিবরন
নকশা কার্যকলাপের কমপক্ষে দুইটি দৃশ্য ক্রিয়া-কেন্দ্রিক দৃষ্টিকোণের সাথে সামঞ্জস্যপূর্ণ। উভয়ই তিনটি মৌলিক কার্যক্রম জড়িত।
প্রতিফলন ক্রিয়ার দৃষ্টান্তে নকশাকার নকশাগুলোর "কাঠামো গঠন", "পদক্ষেপ গ্রহণ" এবং "পদক্ষেপগুলি মূল্যায়ন" এর মধ্যে পরিবর্তন আনেন। "কাঠামো গঠন" বলতে সমস্যাটি ধারণা করা অর্থাৎ লক্ষ্য এবং উদ্দেশ্য নির্ধারণ করা বোঝায় । "পদক্ষেপ গ্রহণ" একটি পরীক্ষামূলক নকশা সিদ্ধান্ত। মূল্যায়ন প্রক্রিয়া নকশায় আরও পদক্ষেপ যুক্ত করতে পারে ।
সংবেদনশীলতা-সহবিবর্তন-বাস্তবায়ন কাঠামোর মধ্যে, নকশাকার তার তিনটি ক্রিয়াকলাপের মধ্যে বিকল্প খুঁজে নেন। সংবেদনশীলতায় উভয় কাঠামো গঠন এবং পদক্ষেপসমূহ মূল্যায়ন অন্তর্ভুক্ত। বাস্তবায়নই নকশা করা বস্তুর গঠন প্রক্রিয়া। সহবিবর্তন হল "নকশাকার একত্রে তার কল্পনার প্রেক্ষাপটে তার মনের মত দৃশ্য  ধারণ  করে কিংবা এর বিপরীতভাবে বস্তুর নকশা করার প্রক্রিয়া "।
নকশা চক্রের ধারণাকে একটি বৃত্তাকার সময় কাঠামোর রূপে বোঝা যায়, যা কোন ধারণার চিন্তাভাবনা থেকে শুরু করে, তারপর যোগাযোগের দৃশ্যমান বা মৌখিক মাধ্যমে প্রকাশ করা (নকশা সরঞ্জাম), ধারনাগুলো ভাগ করে নেওয়া এবং বোঝার মাধ্যমে এটি প্রকাশ করা এবং অবশেষে অনুভূত ধারণা সমালোচনার সঙ্গে একটি নতুন করে পুনবিবেচনা চক্র শুরু হয়। অ্যান্ডারসন উল্লেখ করেছেন যে এই ধারণার প্রকাশের মাধ্যমের গুরুত্বকে গুরুত্ব দেওয়া হয়েছে, যা একই সময়ে কোনও নকশার ধারণাগুলির উপলব্ধি করার উপায় হবে ।
দর্শনশাস্ত্র এবং নকশা গবেষণা
নকশার মান নির্ধারনে নকশা পরিচালনার জন্য অগণিত দর্শন রয়েছে এবং আধুনিক নকশার সাথে এর সাথে সম্পর্কিত দিকগুলি বিভিন্ন চিন্তাভাবনাগুলো এবং ডিজাইনার অনুশীলনকারীদের মধ্যে পরিবর্তিত হয় । নকশা দর্শন সাধারণত নকশার লক্ষ্য নির্ধারণ করার জন্য হয়ে থাকে। সামগ্রিক প্রভাবিত কাল্পনিক লক্ষ্যে, নকশা ক্ষুদ্রতম উপাদানটির সমস্যার সর্বাধিক উল্লেখযোগ্য সমাধান হতে পারে। নকশা লক্ষ্য সাধারণত নকশা করার জন্য নির্দেশিকা হিসেবে কাজ করে। তবে, তাত্ক্ষণিক এবং ক্ষুদ্র লক্ষ্যগুলির বিরুদ্ধে দ্বন্দ্ব নকশাটির উদ্দেশ্য নিয়ে প্রশ্ন হতে পারে, সম্ভবত দীর্ঘমেয়াদী বা চূড়ান্ত লক্ষ্য নির্ধারণেও হতে পারে। বিংশ শতাব্দীর ব্রিটিশ লেখক জন হেসকেট দাবি করেন, "নকশাকে তার সারাংশ থেকে বিচ্ছিন্ন রূপে সংজ্ঞায়িত করা যেতে পারে, যা মানব প্রকৃতিকে আমাদের প্রাকৃতিক পরিবেশের পরিপ্রেক্ষিতে গড়ে আমাদের প্রয়োজনগুলি পূরণ করতে এবং আমাদের জীবনের উদ্দেশ্য প্রদান করতে পারে । "
নকশার নির্দেশিকায় দর্শনশাস্ত্র
নকশা দর্শনের মৌলিক নির্দেশিকা হল নকশাকার কীভাবে তার অনুশীলনের দিকে এগিয়ে যায় তারই নির্দেশ করা। উপাদান সংস্কৃতি এবং পরিবেশগত উদ্বেগের উপর প্রতিফলন (টেকসই নকশা) একটি নকশা দর্শনকে নির্দেশনা দিতে পারে। গ্রাফিক ডিজাইন কমিউনিটির মধ্যে প্রথম আলোচিত প্রথম গনতন্ত্রের একটি উদাহরণ হল "আমরা আরও বেশি কার্যকর, দীর্ঘস্থায়ী এবং গণতান্ত্রিক রূপের পক্ষে অগ্রাধিকারের অগ্রগতি প্রস্তাব করছি -যা পণ্য বিপণন থেকে অনুসন্ধান এবং উৎপাদনে একটি নতুন ধরনের অর্থ বহন করে। এখানে বিতর্কের সুযোগ হ্রাস পাচ্ছে, এটি অবশ্যই অব্যাহত রাখা উচিত। গ্রাহকত্বে অসহযোগিতা চলছে; এটি দৃশ্যমান ভাষা এবং নকশার সংস্থানগুলির মাধ্যমে অন্য দৃষ্টিকোণ দ্বারা চ্যালেঞ্জ প্রকাশ করা উচিত । "
বহুবিদ্যাজ্ঞ হার্বার্ট এ সাইমন কর্তৃক দ্য সায়েন্সেস অব দ্য আর্টিফিশিয়াল এ, লেখক সব পেশার মেটা-শৃঙ্খলা/উপবিভাগ হতে নকশা করেছেন। "প্রকৌশলীরা একমাত্র পেশাদার ডিজাইনার/নকশাকার নয়। প্রত্যেকেই ডিজাইনের কোর্স/নকশার পথ তৈরি করে, যেগুলি বিদ্যমান পরিস্থিতিতে পরিবর্তনশীলদের মধ্যে পরিবর্তন করার লক্ষ্যে তৈরি করা হয়। বস্তুগত জিনিসপত্র তৈরি করে এমন বুদ্ধিজীবীর ক্রিয়াকলাপ মৌলিকভাবে রোগীর প্রতিকারের জন্য নির্ধারিত কোনও মৌলিক ক্রিয়াকলাপের থেকে এটা আলাদা নয়। একটি কোম্পানির জন্য একটি নতুন বিক্রয় পরিকল্পনা বা একটি রাষ্ট্রের জন্য সামাজিক কল্যাণ নীতি প্রণয়ন করা হয়। সমস্ত পেশাদার প্রশিক্ষণের মূল কার্যনীতি নকশা হিসেবে বিবেচিত, এটি মূল চিহ্ন যা বিজ্ঞান থেকে পেশাগুলিকে আলাদা করে। প্রকৌশল স্কুলগুলি পাশাপাশি স্থাপত্য, ব্যবসা, শিক্ষা, আইন, ও ঔষধের স্কুল সকল নকশা কেন্দ্রের সাথে সংশ্লিষ্ট । "
নকশা পথ
নকশা পথ হল একটি সাধারণ দর্শন যা নির্দিষ্ট পদ্ধতিগুলির জন্য একটি নির্দেশিকা অন্তর্ভুক্ত করতে পারে আবার নাও হতে পারে। কিছু নকশায় সামগ্রিক লক্ষ্য নির্ধারন করা হয়। অন্যান্য পদ্ধতিতে নকশাকারের প্রবণতা নির্ধারন করা হয়। নকশাকারদের দ্বন্দ্ব না হলে পদ্ধতিগুলোর একটি সমন্বয় করা যেতে পারে। কিছু জনপ্রিয় পন্থা হল:
নকশা পদ্ধতি
নকশা পদ্ধতিগুলি যে বিস্তৃত এলাকা কেন্দ্রীভূত করে:
পরিভাষা
"নকশা" শব্দটি প্রায়শই দ্বিধান্বিত বলে মনে করা হয়, কারণ এটি বিভিন্ন প্রসঙ্গে প্রয়োগ করা হয়।
নকশা এবং শিল্প
আজ যে নকশা শব্দটি সাধারণত ব্যবহৃত হয় যা পূর্বে ফলিত শিল্পকলা নামে পরিচিত ছিল। এ নতুন শব্দটি খুব পুরনো সম্ভবত বিংশ শতাব্দীর মধ্যে জার্মানিতে বৌহাউস ও উলম স্কুল অফ ডিজাইন (এইচএফজি উলম) এ [Https://en.wikipedia.org/wiki/Raymond Loewy|রেমন্ড লোভি] শিক্ষাবিদদের দ্বারা শুরু করা হয়েছিল।
শিল্প এবং নকশার মধ্যে সীমানাগুলি 'শিল্প' এবং 'নকশা' উভয় শব্দের প্রায়োগিক ব্যাপ্তিগুলির কারণে হ্রাস পেয়েছে।শিল্প নকশা, গ্রাফিক ডিজাইন বা চিত্রলেখ নকশা, ফ্যাশন ডিজাইন ইত্যাদি ক্ষেত্রগুলি নির্ধারণ করার জন্য ফলিত শিল্পকলাকে একটি ছাতা হিসেবে ব্যবহার করা হয়েছে। 'সজ্জাসংক্রান্ত/আলঙ্কারিক শিল্প' শব্দটি ঐতিহ্যবাহী নিবন্ধের মধ্যে ব্যবহৃত একটি ঐতিহ্যবাহী শব্দ, যা নৈপুণ্যের বস্তুগুলি বর্ণনা করতে ব্যবহৃত হয় এবং ফলিত শিল্পকলার ছাতায় রয়েছে। গ্রাফিক/চিত্রলেখ শিল্পে (দ্বিমাত্রিক চিত্র তৈরিতে যেটি ফটোগ্রাফি থেকে চিত্রণের সীমা নির্ধারন করে), কাজ সম্পন্ন এবং এটি কীভাবে ব্যবসায়িত হয় তার উপর ভিত্তি করে সূক্ষ্ম শিল্প এবং বাণিজ্যিক শিল্পের মধ্যে পার্থক্যটি প্রায়শই তৈরি হয়।
নকশা এবং প্রকৌশল
প্রকৌশল বিদ্যায়, নকশা হল প্রকৌশল প্রক্রিয়ার একটি উপাদান। পণ্য নকশা, শিল্প নকশা এবং প্রকৌশল তুলনা করার সময় অনেকগুলি ওভারল্যাপিং বা অধিক্রমণ পদ্ধতি এবং প্রক্রিয়াগুলি দেখা যেতে পারে। আমেরিকান হেরিটেজ(ঐতিহ্য) অভিধানটি নকশাকে "মনকে ধারণ করা বা ফ্যাশন করা;" এবং "একটি পরিকল্পনা প্রণয়ন করা"- এইভাবে সংজ্ঞায়িত করে এবং প্রকৌশলকে "বৈজ্ঞানিক এবং গাণিতিক নীতিগুলি বাস্তব প্রয়োগের জন্য কার্যকর এবং লাভজনক কাঠামো, যন্ত্র, প্রক্রিয়া এবং পদ্ধতি/সিস্টেম অপারেশন প্রয়োগ করা হয় "। উভয়ই "বৈজ্ঞানিক এবং গাণিতিক নীতির" প্রয়োগ হিসাবে একটি সংজ্ঞায়িত সমস্যার সমাধান।অনুশীলনে প্রকৌশল ক্রমবর্ধমান বৈজ্ঞানিক কেন্দ্রবিন্দু নতুন নতুন "মানব কেন্দ্রিক" ক্ষেত্রের নকশাকে গুরুত্ব দিয়েছে । একটি নকশায় কত বিজ্ঞান প্রয়োগ করা হয় তা "বিজ্ঞান" বিবেচিত একটি প্রশ্ন। বিজ্ঞান হিসাবে বিবেচিত প্রশ্নটির পাশাপাশি সামাজিক বিজ্ঞান বনাম প্রাকৃতিক বিজ্ঞানও রয়েছে। জেরক্স পার্ক(PARC) এর বিজ্ঞানীগণ "চলন্ত মন" বনাম "চলমান আণবিক" -এর বিপরীতে নকশা বনাম প্রকৌশলটির পার্থক্য তৈরি করেছেন (সম্ভবত "ল্যাটিন" শব্দ "ইন জেনিও" শব্দ থেকে "প্রকৌশল-প্রকৌশলী" শব্দটি এসেছে যার অর্থ “প্রতিভা বা বিশেষ দক্ষতা, যার অস্তিত্ব অনুমান একটি "মন"এ রয়েছে  "পারমাণবিক"এ নয়)।
নকশা এবং উৎপাদন
নকশা এবং উৎপাদন মধ্যে সম্পর্ক পরিকল্পনা এবং নির্বাহ করা মধ্যে। তত্ত্বের মধ্যে, পরিকল্পনাটি বাস্তবায়ন প্রক্রিয়ার সম্ভাব্য সমস্যাগুলির জন্য পূর্বনির্ধারিত এবং ক্ষতিপূরণ করা উচিত। নকশা সমস্যা সমাধানের এবং সৃজনশীলতার সাথে জড়িত। বিপরীতে, উৎপাদন একটি নিয়মিত বা প্রাক পরিকল্পিত প্রক্রিয়া। একটি নকশা একটি নিছক পরিকল্পনা হতে পারে যা একটি উৎপাদন বা প্রকৌশল প্রক্রিয়া অন্তর্ভুক্ত নাও করতে পারে যদিও এই ধরনের প্রক্রিয়াগুলির একটি কাজের জ্ঞান সাধারণত নকশাকারদের নিকট প্রত্যাশিত হয়। কিছু ক্ষেত্রে, নকশার জন্য নকশাকারের বিস্তৃত বহুবিজ্ঞান জ্ঞান বা পণ্যটি কীভাবে তৈরি করতে হয় তার বিশদ বিশদ জ্ঞান রয়েছে এমন প্রত্যাশা করা অপ্রয়োজনীয় বা অবাস্তব হতে পারে।
নকশা এবং উৎপাদন অনেক সৃজনশীল পেশাদারী ক্যারিয়ারে বিভক্ত, যার অর্থ সমস্যার সমাধানটি কার্যকর এবং বিপরীত। পুনর্বিন্যাসের খরচ বাড়ানোর ফলে, উৎপাদন থেকে নকশা পৃথক করার প্রয়োজনও বাড়ছে। উদাহরণস্বরূপ, একটি উচ্চ ব্যয় প্রকল্প যেমন একটি আকাশচুম্বী অট্টালিকা প্রকল্প, নির্মাণ থেকে (নকশা) স্থাপত্য বিচ্ছিন্ন করা প্রয়োজন। একটি স্থানীয়ভাবে মুদ্রিত অফিস পার্টি আমন্ত্রণে ফ্লায়ারের (মাছির) মতো একটি কম বাজেট প্রকল্পটি পুনর্গঠন করা যেতে পারে কাগজের কয়েকটি শীটের কম খরচে কয়েক ডজন কালি মুদ্রণ করতে পারে,অল্প কালি এবং ডেস্কটপের একঘণ্টারও কম বেতন প্রকাশককে দিয়ে।
এই উৎপাদন সমস্যা সমাধান বা সৃজনশীলতা জড়িত না কিংবা এমন না যে নকশা সবসময় সৃজনশীলতা জড়িত। নকশা খুব কমই নিখুঁত এবং কখনও কখনও পুনরাবৃত্তিমূলক হয়। নকশার অপূর্ণতা বা নকশা প্রক্রিয়ার পরিপন্থী কিছুর জন্য ক্ষতিপূরণ এড়ানোর জন্য সৃজনশীলতা বা সমস্যা সমাধানের সমাধানগুলির ব্যবহার করে একটি উৎপাদন অবস্থান (উদাঃ উৎপাদন শিল্পী, নির্মাণ কর্মী) কাজ করতে পারে। অনুরূপভাবে, কোনও নকশাটি কোনও পূর্বনির্ধারিত সমাধানগুলির একটি সহজ পুনরাবৃত্তি (অনুলিপি) হতে পারে, যদি হয় তবে নকশাকারের কমপক্ষে সৃজনশীলতা বা সমস্যার সমাধানে দক্ষতা প্রয়োজন।
নকশা প্রক্রিয়া
"নকশা প্রক্রিয়া" (উপরে বর্ণিত "নকশা প্রক্রিয়া" এর বিপরীতে) প্রত্যাশিত ফলাফলের পাশাপাশি একটি প্রক্রিয়ার নিয়মিত পদক্ষেপগুলির পরিকল্পনা বোঝায়। প্রক্রিয়াগুলি (সাধারণভাবে) নকশার পদ্ধতি নয়, নকশার পণ্য হিসাবে বিবেচিত হয়। শব্দটি শিল্প নকশার রাসায়নিক প্রক্রিয়া সঙ্গে উদ্ভূত। তথ্য যুগের ক্রমবর্ধমান জটিলতার সাথে, পরামর্শদাতাদের এবং নির্বাহীগণ শব্দটি ব্যবসায়িক প্রক্রিয়ার নকশা এবং উৎপাদন প্রক্রিয়ার নকশা বর্ণনা করার জন্য কার্যকর শব্দটি খুঁজে পেয়েছেন।
দুখ সুখ
দুখ সুখ হল বলিউডের একটি চলচ্চিত্র। এটি ১৯৪২ সালে মুক্তি পেয়েছিল।
স্বতন্ত্র মুসলিম লীগ
স্বতন্ত্র মুসলিম লীগ, কখনও কখনও মাসাওয়ার ইন্ডিপেন্ডেন্ট মুসলিম লীগ নামে পরিচিত, ইরিত্রিয়ার একটি রাজনৈতিক দল ছিল। এটি ইরিত্রিয়ার মধ্য ও পূর্বাঞ্চলীয় প্রদেশের মুসলিম লীগের সদস্যদের দ্বারা প্রতিষ্ঠিত মোসলেম লীগ বিভক্তির মাধ্যমে গঠিত হয়েছিল। দলের সভাপতি ছিলেন মোহাম্মদ ওমর কাদি।
গঠন
আইএমএল প্রাথমিকভাবে স্বাধীনতা ব্লকের একটি উপাদান ছিল। যাইহোক, আইএমএল ব্লকটিকে ইতালীয় স্বার্থ দ্বারা প্রভাবিত হিসাবে দেখতে শুরু করে এবং ১৯৪৯ সাল নাগাদ এটি থেকে বিচ্ছিন্ন হয়ে যায়। আইএমএল ছিল স্বাধীনতা ব্লকের বিভিন্ন উপদলের মধ্যে প্রথম যারা ব্লকটি ছেড়ে দেয়।
রাজনৈতিক কর্মকান্ড
মুসলিম লীগ থেকে বিভক্ত হওয়ার সময়, আইএমএল ইথিওপীয় সরকারের প্রতিনিধিদের সাথে আলোচনা করেছিল। ইথিওপীয়রা আইএমএলকে আশ্বাস দিয়েছিল যে ইরিত্রিয়া যদি ইথিওপিয়ার সাথে মিলিত হয়, তাহলে ইসলামিক ঐতিহ্যকে সম্মান করা হবে এবং স্কুলগুলি আমহারিকের পাশাপাশি আরবি ভাষায় শিক্ষা দেবে। এই আশ্বাস পাওয়ার পর আইএমএল ইরিত্রিয়া এবং ইথিওপিয়ার মধ্যে একটি ইউনিয়নের সমর্থনের জন্য বেছে নেয়, এই ভয়ে যে একটি স্বাধীন ইরিত্রিয়ান রাষ্ট্র ইতালীয় বসতি স্থাপনকারীদের দ্বারা আধিপত্য বিস্তার করতে পারে। কেরেন এবং মাসাওয়ার আশেপাশের অঞ্চলে, আইএমএল ইউনিয়নবাদী কারণের সমর্থনে উল্লেখযোগ্য সেক্টরগুলিকে একত্রিত করতে সক্ষম হয়েছিল।
১৯৫৩ সালের অক্টোবরের মাঝামাঝি, আইএমএল, মুসলিম লীগ এবং ন্যাশনাল পার্টি জাতিসংঘে একটি যৌথ টেলিগ্রাম পাঠায়। টেলিগ্রামটি তাৎপর্যপূর্ণ ছিল কারণ এটি টেডলা বাইরু'র মন্ত্রিসভার বিরুদ্ধে প্রতিবাদের সূচনা করে। অধিকন্তু, এটি উল্লেখযোগ্য যে, টেলিগ্রামে প্রথমবারের মতো মুসলিম রাজনৈতিক দলগুলি তাদের ধর্মীয় পরিচয়ের ভিত্তিতে মুসলিম জনসংখ্যার অধিকারের পক্ষে যুক্তি দিয়েছিল।
১৭১
১৭১ গ্রেগরীয় বর্ষপঞ্জির একটি সাধারণ বছর।
গ্রিক ভাষা
থাম্ব|গ্রিক ভাষার বর্ণমালা
জিব্রাল্টারে ইসলাম
পিউ রিসার্চ সেন্টারের ২০০৯-এর একটি প্রতিবেদন অনুসারে, জিব্রাল্টারে প্রায় এক হাজার মুসলমান রয়েছেন যা মোট জনসংখ্যার প্রায় ৪%।
গ্রিক ভাষা
গ্রিক (Greek; গ্রিক ভাষায়: Ελληνικά এলিনিকা) বিশ্বের অন্যতম প্রধান সভ্যতা ও সাহিত্যের ধারক ভাষা। গ্রিক একটি ইন্দো-ইউরোপীয় ভাষা, কিন্তু এটির কোন নিকটাত্মীয় ভাষা নেই। সমস্ত জীবিত ইন্দো-ইউরোপীয় ভাষার মধ্যে কেবল আরমেনীয় ভাষার সাথে গ্রিক ভাষার মিল আছে। গ্রিক ভাষা দক্ষিণ বলকান অঞ্চলে খ্রিস্টপূর্ব ২য় সহস্রাব্দের শুরু থেকে কথিত হয়ে আসছে। এ ভাষার ৩,৫০০ বছর আগের লিখিত নিদর্শন পাওয়া গেছে, যা ইন্দো-ইউরোপীয় ভাষাগুলির মধ্যে প্রাচীনতম। ক্রেতে দ্বীপপুঞ্জের মাইসেনীয় গ্রিক দলিলপত্রসমূহে এবং মূল গ্রিসদেশীয় ভূখণ্ডে "রৈখিক বি" লিপিতে লেখা রচনাসমূহে গ্রিক ভাষার প্রাচীনতম নিদর্শন খুঁজে পাওয়া গেছে।
জিব্রাল্টারে ইসলাম
ইতিহাস
ঐতিহাসিকভাবে, জিব্রাল্টার প্রথম ইউরোপে ইসলামের অবস্থান ছিল। তারিক ইবনে জিয়াদ নামক মুর সামরিক নেতা প্রথম মুসলিম হিসেবে ইউরোপের এই জায়গা জয় করেন। এই জায়গার নামকরণ করা হয়েছিলো তার নাম অনুসারে। এর নাম ছিলো জাবাল-আল-তারিক বা তারিকের পর্বত, সেখান থেকে পরিবর্তিত হয়ে জিব্রাল্টার নাম হয়।
গ্রিক ভাষা
আধুনিক গ্রিক ভাষা প্রত্ন-গ্রিক (Proto-Greek) ভাষার উত্তরসূরী। খ্রিস্টপূর্ব ৪র্থ শতকে গ্রিসের বিভিন্ন স্থানে প্রচলিত বিভিন্ন প্রাচীন গ্রিক উপভাষা ধীরে ধীরে আথেন্স অঞ্চলের আত্তিক উপভাষার উপর ভিত্তি করে উদ্ভূত "কোইনি" (Koine) বা সাধারণ গ্রিক ভাষায় রূপ নেয়। কোইনি থেকে প্রত্ন-গ্রিক ও সেখান থেকে আধুনিক গ্রিক ভাষার উৎপত্তি।গ্রিক ভাষায় রচিত প্রাচীন গ্রন্থগুলো পরবর্তীকালে ইউরোপ,এশিয়া ও উত্তর আফ্রিকার ইতিহাস জানতে সহায়তা করেছে। এ থেকে ধারণা করা যায় গ্রিকভাষীরা কীভাবে এসব অঞ্চলে ছড়িয়ে পড়েছিল।বহুল ব্যবহৃত ভাষা না হওয়া সত্ত্বেও এর যথেষ্ট প্রভাব বিদ্যমান। পৃথিবীর বৈজ্ঞানিক শব্দভাণ্ডারের বিরাট অংশ এই ভাষার। এ ভাষা ব্যাকরণ চর্চার ক্ষেত্রে অগ্রদূত।
পর্ববিভাগ
খ্রিস্টপূর্ব ১৪শ শতক থেকে বর্তমান কাল পর্যন্ত প্রায় অবিছিন্নভাবে গ্রিক ভাষার নমুনা পাওয়া গেছে। প্রায় ৩৫০০ বছর দীর্ঘ এই সময়-পরিসরে গ্রিক ভাষার অনেকগুলি রূপভেদ লক্ষ্য করা যায়। এই রূপভেদগুলি কেবল গ্রিক ভাষার ঐতিহাসিক ও ভৌগোলিক বৈচিত্র্য নির্দেশ করে।
ঐতিহাসিক, রাজনৈতিক ও ভাষাবৈজ্ঞানিক দৃষ্টিকোণ থেকে বিবেচনা করে গ্রিক ভাষার ইতিহাসকে চারটি প্রধান পর্বে ভাগ করা যায়।
প্রাচীন গ্রিক
এই গ্রিক ভাষার মধ্যে আছে মাইসেনীয় গ্রিক (১৪০০-১২০০ খ্রিপূ), হোমারীয় মহাকাব্যের গ্রিক (আনু ৮০০ খ্রিপূ) এবং ধ্রুপদী গ্রিক (৬০০-৩০০ খ্রিপূ)। মাইসেনীয় গ্রিক গ্রিক ভাষার আদিতম নিদর্শন। ১৯৫০-এর দশকে মাইকেল ভেনট্রিস ও জন চ্যাডউইক এ ভাষা আবিষ্কার করেন। ১৯শ শতকে ক্রেতে দ্বীপপুঞ্জ ও মূল গ্রিসদেশীয় ভূখণ্ডে মিনোয়ান ও মিসেনীয় সভ্যতার নিদর্শন হিসেবে প্রাপ্ত কাদামাটির চাঙড়গুলিতে রৈখিক বি (Linear B) লিপিতে লেখা রচনাগুলির অর্থ তারা উদ্ধার করেন এবং এগুলি যে প্রাচীন গ্রিকের একটি রূপভেদ, তা প্রমাণ করেন। তবে মাইসেনীয় গ্রিকের সাথে পরবর্তী গ্রিক ভাষাগুলির সরাসরি পূর্বসুরী-উত্তরসূরী সম্পর্ক এখনও প্রতিষ্ঠা করা যায়নি।
হোমারীয় গ্রিক ভাষার নিদর্শন খুঁজে পাওয়া যায় হোমারের লেখা ইলিয়াড, অডিসি ও অন্যান্য রচনায়। এটি মূলত ইওনীয় (Ionic) গ্রিক, তবে এতে অন্যান্য উপভাষার প্রভাব, বিশেষ করে আয়েওলীয় উপভাষার প্রভাব দেখা যায়।
ধ্রুপদী গ্রিক ভাষা ইওনীয় ও আয়েওলীয় - এই দুই মূল রূপভেদেই দেখতে পাওয়া যায়। প্লাতো, হেরোদোতুস, থুকিদিদেস, আয়েস্কিলুস, এউরিপিদেস, সফোক্লেস, আরিস্তোফানেস ও আরও বহু লেখকের রচনায় এবং অ্যাথেন্সের বহু শিলালিপিতে এই ভাষার দেখা মেলে।
হেল্লেনীয় গ্রিক
কোইনি গ্রিক ভাষায় লেখা বাইবেলের পুরাতন নিয়ম (মূল সেপ্তুয়াগিন্ত) ও নূতন নিয়ম হেলেনীয় গ্রিক ভাষার প্রধান নিদর্শন। এছাড়াও পলিবিয়ুস, দিয়োনিসিয়ুস থ্রাক্স, এপিকতেতুস, ও লুকিয়ানের রচনা এই ভাষার নিদর্শন। উৎপত্তি। মহাবীর আলেকজান্ডারের সময় হেল্লেনীয় গ্রিক ভাষার ব্যাপক বিস্তার ঘটে। এটি পূর্ব ভূমধ্যসাগরীয় অঞ্চল ও মধ্যপ্রাচ্যে কোইনি ভাষা (he koine dialektos এ কোইনি দিয়ালেক্‌তোস "সাধারণ উপভাষা" থেকে) হিসেবে প্রচলিত হয় এবং এই কোইনি ভাষা থেকেই পরবর্তীকালে মধ্য ও আধুনিক গ্রিক ভাষার উদ্ভব ঘটে।
মধ্য গ্রিক
মধ্য গ্রিক ভাষা বাইজেন্টীয় গ্রিক ও মধ্যযুগীয় গ্রিক এই দুই উপপর্ব নিয়ে গঠিত। হেল্লেনীয় যুগের তুলনায় এসময় গ্রিক ভাষার ভৌগোলিক বিস্তার হ্রাস পায়। তবে বাইজেন্টীয় সাম্রাজ্যের কন্সতান্তিনোপল, এশীয় মাইনর ও কৃষ্ণ সাগর অঞ্চলে গ্রিক ভাষা প্রচলিত থাকে। মধ্যযুগে গ্রিক ধীরে ধীরে এর বর্তমান বলকান রূপ পরিগ্রহ করতে শুরু করে এবং আধুনিক গ্রিক উপভাষাগুলি এসময়ই তাদের বৈশিষ্ট্যসূচক চরিত্রে আত্মপ্রকাশ আরম্ভ করে। ১২শ শতকের পরে মধ্য গ্রিক ভাষায় প্রচুর ঐতিহাসিক ও ধর্মীয় রচনা, প্রণয়োপাখ্যান, কাব্য, নাটক, ইত্যাদি রচিত হয়। ১৬শ-১৭শ শতকে ক্রেতে দ্বীপপুঞ্জের নবজাগরণও গ্রিক রচনার সংখ্যাবৃদ্ধিতে ভূমিকা রাখে।
দ্বিভাষিকতা
ধ্রুপদী গ্রিক পর্বেই সাহিত্যিক গ্রিক ভাষা ও আগোরা বা হাটবাজারে প্রচলিত গ্রিক ভাষার মধ্যে অনেক পার্থক্য দেখা যায়। হেল্লেনীয় পর্বেও দেখা যায়, সাহিত্যিক গ্রিক ভাষা এবং মিশরের প্যাপিরাসের ভাষার মধ্যে বেশ পার্থক্য আছে। পরবর্তীকালে বাইজেন্টীয় সাম্রাজ্যের সময় ও মধ্যযুগে গ্রিক সাহিত্যিকেরা সচেতনভাবে তাদের রচনায় প্রাচীন আত্তীয় ভাষা ব্যবহারের চেষ্টা করতেন। কিন্তু একই সময়ে ভাষা পরিবর্তনের স্বাভাবিক নিয়মে লোকমুখের গ্রিক ভাষা কোইনি ভাষার উপর ভিত্তি করে একটি সম্পূর্ণ ভিন্ন ধারায় বিবর্তিত হতে থাকে। ধর্মীয় গুরুগম্ভীর রচনাবলী এবং লোকসাংস্কৃতিক কাব্যগুলিতে এই পার্থক্য প্রকট হয়ে ওঠে।
১৮২০-এর দশকে উসমানীয় সাম্রাজ্য থেকে স্বাধীনতা যুদ্ধের মাধ্যমে মুক্তিলাভ করে আধুনিক রাষ্ট্র হিসেবে গ্রিসের আবির্ভাব ঘটে এবং এসময় গ্রিক নেতারা রাষ্ট্রভাষার প্রশ্নে দ্বিধাবিভক্ত হয়ে পড়েন। "কাথারেভুসা" অর্থাৎ "পরিশীলিত বা সংস্কৃত" গ্রিক ভাষা, যা সাহিত্যে ব্যবহৃত হয় এবং "দেমোতিকোস" অর্থাৎ "জনপ্রিয় বা প্রাকৃত", যা গ্রিসদেশীয় জনগণ স্বাভাবিক কথাবার্তায় ব্যবহার করেন - এই দুই ভাষার কোনটি গ্রিসের রাষ্ট্রভাষা হবে - তা নিয়ে রাজনৈতিক বিতর্কের ও মেরুকরণের সূত্রপাত হয়। কাথারেভুসার সমর্থকেরা রক্ষণশীল এবং দেমোতিকোসের সমর্থকেরা প্রগতিবাদী হিসেবে চিহ্নিত হন। গ্রিক ভাষাকে উচ্চ ও নিম্ন - এই দুইটি রূপে বিভক্ত করে দেয়া হয় (অনেকটা বাংলা সাধু ও চলিত ভাষার সাথে তুলনীয়)। বেশির ভাগ সরকারি ও অন্যান্য আনুষ্ঠানিক পরিস্থিতে উচ্চ ভাষাটি ব্যবহার করা হয়; আর অন্যান্য অনানুষ্ঠানিক পরিস্থিতিতে ব্যবহৃত হয় নিম্ন ভাষাটি। ১৯শ ও ২০শ শতকের প্রায় পুরোটা জুড়েই এই দ্বিভাষিকতা ব্যাপকভাবে সমগ্র গ্রিসে প্রচলিত ছিল। কোন ক্ষেত্রে কোন্‌ ভাষাটি ব্যবহার করা হবে, তা ছিল গ্রিসের রাজনৈতিক জীবনের অন্যতম আলোচ্য বিষয়। ১৯৭৬ সালে এসে নিম্ন বা দেমোতিক ভাষাটিকে সরকারী মর্যাদা দেয়া হয়। বর্তমানে প্রচলিত মান্য গ্রিক ভাষা মূলত দেমোতিক, তবে এতে কিছু কিছু উচ্চ বা কাথারেভুসা উপাদান বিদ্যমান।
ফিফা অনূর্ধ্ব-১৭ বিশ্বকাপ
ফিফা অনূর্ধ্ব-১৭ বিশ্বকাপ হলো অনূর্ধ্ব-১৭ পুরুষ খেলোয়াড়দের জন্য ফিফা কর্তৃক আয়োজিত একটি ফুটবল প্রতিযোগিতা। ফিফা অনূর্ধ্ব-১৬ বিশ্বকাপ নামে শুরু হলেও ২০০৭ সালে বর্তমান নাম করা হয়।
যোগ্যতা নির্ধারণ
স্বাগতিক দেশ স্বয়ংক্রিয়ভাবে প্রতিযোগিতায় খেলার যোগ্যতা অর্জন করে।বাকি দলগুলো ছয়টি আঞ্চলিক কনফেডারেশন কর্তৃক আয়োজিত বাছাইপর্ব খেলে উত্তীর্ণ হয়।
ইতিহাস
সিঙ্গাপুরের লায়ন সিটি কাপ থেকে অনুপ্রাণিত হয়ে এই প্রতিযোগিতাটিটি শুরু করা হয়। লায়ন সিটি কাপ বিশ্বের সর্বপ্রথম অনূর্ধ্ব-১৬ প্রতিযোগিতা।১৯৮২ সালে ফিফার তৎকালীন সেক্রেটারি-জেনারেল ১৯৮২ লায়ন সিটি কাপ প্রতিযোগিতাটি দেখেন।তখন তিনি এর জন্য সুপারিশ করেন। ১৯৮৫ সাল থেকে চীনে এই প্রতিযোগিতার প্রথম আসর অনুষ্ঠিত হয়। তারপর থেকে প্রতি দুই বছর অন্তর অন্তর প্রতিযোগিতাটি অনুষ্ঠিত হচ্ছে।প্রথমে অনূর্ধ্ব-১৬ হলেও ১৯৯১ সাল থেকে অনূর্ধ্ব-১৭ করা হয়।
৫ টি শিরোপা নিয়ে সবচেয়ে সফল দল হলো নাইজেরিয়া। ৪ টি শিরোপা নিয়ে ২য় অবস্থানে ব্রাজিল। মেক্সিকো ও ঘানার ২টি করে শিরোপা আছে।
মহাদেশীয় সফলতা
৭ টি শিরোপা নিয়ে সবচেয়ে সফল মহাদেশ আফ্রিকা।
আলমডাঙ্গা পৌরসভা
আলমডাঙ্গা পৌরসভা বাংলাদেশের খুলনা বিভাগের চুয়াডাঙ্গা জেলার আলমডাঙ্গা উপজেলার অন্তর্গত 'ক' শ্রেণির একটি পৌরসভা।
অবস্থান ও সীমানা
কুষ্টিয়া-চুয়াডাঙ্গা মহাসড়কের সামান্য ভিতরে আলমডাঙ্গা বাজারের সাথে পৌরসভা অবস্থিত; পশ্চিমে আলমডাঙ্গা পাইলট মাধ্যমিক বিদ্যালয়ের খেলার মাঠ।
প্রশাসনিক এলাকা
ওয়ার্ডঃ ০৯টি
আয়তন ও জনসংখ্যা
মোট আয়তনঃ ৯.৬ বর্গ কি.মি.
মোট জনসংখ্যাঃ ৬৫,১০৭ জন
শিক্ষার হার ও শিক্ষা প্রতিষ্ঠান
শিক্ষার হারঃ
শিক্ষা প্রতিষ্ঠানঃ
জনপ্রতিনিধি
বর্তমান মেয়রঃ হাসান কাদির গনু
চার্লস রেডেফার
চার্লস রেডেফার ছিলেন একজন অামেরিকান অাবিষ্কারক, যিনি 'পারপেচুয়াল মোশন' (বাংলায় বলা যেতে পারে স্বয়ংক্রিয়ভাবে অবিরত চলমান বা গতিশীল ) নামক যন্ত্র অাবিষ্কারে দাবি করেছিলেন । সর্বপ্রথম ফিলাডেলফিয়া-তে রেডেফার তার যন্ত্রটি জনসম্মুখে প্রদর্শণ করেন এবং যন্ত্রটি দেখার বিনিময়ে দর্শনার্থীদের কাছ থেকে তিনি যথেষ্ট টাকাও নিয়েছিলেন । যখন তিনি সরকারের কাছে গবেষণার টাকার জন্য অাবেদন করেন, সরকারের পক্ষ থেকে একদল পরিদর্শককে পাঠানো হয় যন্ত্রটি পরীক্ষা করে দেখার জন্য । অাবিষ্কৃত হয় যন্ত্রটি অাসলে একটি ডিভাইসের শক্তিতেই চলে, অবশ্য রেডেফার দাবি করেন এটা চলে মেশিনের নিজস্ব শক্তি দ্বারা অর্থ্যাৎ স্বয়ংক্রিয়ভাবে। রেডেফার নিউ ইয়র্ক সিটিতে চলে যান এবং সেখানে তিনি তার যন্ত্রটি পুনর্গঠন করে স্ক্যাম একটি যন্ত্র তৈরি করেন । অবিরাম গতিশীল যন্ত্রের কথা শুনে একজন ইঞ্জিনিয়ার যন্ত্রটি পরিদর্শন করার পর এটাকে নকল বলে চিহ্নিত করেন । তিনি অারো অাবিষ্কার করেন যে, এই মেশিনটি মূলত একটি কক্ষের ভিতরে থাকা একটি লোকের মাধ্যমে ক্র্যাংক (হাত দিয়ে ঘূর্ণায়মান হাতল বিশেষ) ব্যবহার করে চালানো হচ্ছে । রেডেফার ফিলাডেলফিয়া তে ফিরে যান । পরবর্তীতে তিনি অাবার একটি যন্ত্র অাবিষ্কারের দাবি করেন কিন্তু তিনি সেটি সবার কাছে প্রদর্শণ করা বাতিল করে দেন । ১৮২০ সালে তার অাবিষ্কৃত যন্ত্রটির প্যাটেন্ট নথিভূক্ত করার জন্য যদিও তিনি অনেক কষ্ট করেছেন কিন্তু বলতে হয় তার দুর্ভাগ্য !
ব্যক্তিগত জীবন
রেডেফারের জীবন সম্পর্কে খুব কমই তথ্য নথিভুক্ত করা হয়েছে । কোনো এক উৎস মতে, তিনি ফিলাডেলফিয়ার জার্মানটাউনের অধিবাসী । কিন্তু বেশির ভাগই উৎস বলছে, তিনি তার যন্ত্রের জন্য ফিলাডেলফিয়ায় পরিচিত ছিলেন । রেডেফারের প্রতারণা ধরা পড়লে তিনি জনসম্মুখ থেকে অাত্মগোপন করেন ।
ফিলাডেলফিয়ায় রেডেফার
১৮১২ সালে চার্লস রেডেফার এবং তার যন্ত্রটি ফিলাডেলফিয়ায় বেশ পরিচিতি পায় । 'পারপেচুয়াল মোশন' নামক যন্ত্র অাবিষ্কারে দাবি করেছিলেন রেডেফার এবং এই যন্ত্রটিকে তিনি শহর থেকে অদূরেই স্কুলকিল নদীর পাশেই একটি বাড়িতে প্রদর্শণ করেন । প্রতি পুরুষ দর্শনার্থীর কাছ থেকে তিনি $৫ (কোনো কোনো উৎসমতে $১) করে প্রদর্শনী ফি নিয়েছিলেন, উৎসভেদে নারী দর্শনার্থীদের কাছে থেকে তিনি $১ অথবা ফ্রী করে দিয়েছিলেন ।  রেডেফার সবার কাছে এই অনুভূতি কাজে লাগিয়ে টাকা তোলেন যে, ফান্ডের এই টাকাগুলো মূলত যন্ত্রটির বৃহৎ সংস্করণে খরচ করা হবে ।
১৮১৩ সালের ২১ শে জানুয়ারিতে, অাটজন সিটি কমিশনার রেডেফারের যন্ত্রটি পরিদর্শণ করার জন্য অাসেন । রেডেফার অাগে থেকেই সবাইকে সচেতন করে দিয়েছিলো এই বলে যে, যে কেউ যন্ত্রটির কাছে গেলে যন্ত্রটির কলাকৌশল নষ্ট হয়ে যেতে পারে অার এ জন্যই সিটি কমিশনারদেরকে জানালার বাইরে থেকেই যন্ত্রটি দেখতে হয়েছিলো । নাথান সেলারস নামে একজন পরিদর্শকের সাথে থাকা তার পুত্র কলেমন লক্ষ্য করলো যে, যন্ত্রটির গিয়ারে কিছু একটা গোলমাল অাছে । যন্ত্রটি গিয়ারের সিরিজ এবং ওজনের মাধ্যমে পৃথক একটি ডিভাইস থেকে শক্তি নিয়ে চলছে । কলেমন লক্ষ্য করলেন যে, চাকার দাঁতগুলো ত্রুটিযুক্তভাবে লাগানো অাছে এবং বলেন যে, যন্ত্রটি পৃথক কোনো ডিভাইসের মাধ্যমে শক্তি নিচ্ছে । নাথান সেলারস দৃঢ়বিশ্বাসী ছিলেন যে, যন্ত্রটি মূলত ভাওতাবাজি ও হাস্যকর ছাড়া কিছুই নয় । তার এই বিশ্বাসকে প্রমাণের লক্ষ্যে তিনি স্থানীয় এক ইঞ্জিনিয়ার ইসাইয়াহ লুকেনসকে নির্দিষ্ট পরিমাণ অর্থের বিনিময়ে নিযুক্ত করলেন লুকায়িত ঘড়ির কার্যক্রিয়া সম্পর্কিত মোটরকে শক্তির উৎস হিসেবে ব্যবহার করে রেডেফারের তৈরিকৃত অনুরূপ যন্ত্রটি তৈরির জন্য ।  তারপর তারা যন্ত্রটি রেডেফারের সামনে উপস্থাপন করেন এবং তৎক্ষণাৎ রেডেফারকে এই যন্ত্রটি কেনার জন্য প্রস্তাব দিলেন । ইতোমধ্যে, রেডেফারের যন্ত্রটি 'ফিলাডেলফিয়া গ্যাজেট, এ প্রকাশিত হয় । সিভিল ইঞ্জিনিয়ার চার্লস গবর্ট তো বাজিই লাগান, যদি যন্ত্রটি মৌলিক হয় এবং রেডেফার  সত্যিই 'পারপেচুয়াল মোশন' যন্ত্রটি অাবিষ্কার করতে সক্ষম হয় তাহলে তিনি রেডেফারকে $৬.০০০ থেকে $১০.০০০ টাকা প্রদান করবেন ।
নিউইয়র্ক শহরে গমন
রেডেফারের কুখ্যাতি চারদিকে ছড়িয়ে পড়লে, তিনি দ্রুত নিউইয়র্ক শহরে চলে যান, যেখানে তিনি সম্পূর্ণ অপরিচিত । তিনি তার যন্ত্রটির মধ্যে সামান্য পরিবর্তন করলেন যাতে যন্ত্রটিকে সহজে না চেনা যায় এবং কেউ যেনো না বুঝতে পারে যে, যন্ত্রটি এর অাগে ফিলাডেলফিয়াতে প্রদর্শণ করা হয়েছিলো ।
যখন মেকানিকাল ইঞ্জিনিয়ার রবার্ট ফাল্টন যন্ত্রটি দেখতে যান, তিনি লক্ষ্য করলেন যে যন্ত্রটি এমনভাবে গতিশীল যেনো কেউ একজন ক্র্যাংকের সাহায্যে পূর্বপরিকল্পিত এবং অনিয়মিতভাবে শক্তি দিচ্ছে । ফাল্টন অারো বুঝতে পারলেন যে, যন্ত্রটির মোটর থেকে যে শব্দটি অাসছে সেটি অসামঞ্জস্যপূর্ণ ও অস্বাভাবিক । তিনি ঘোষণা দিলেন যে, যন্ত্রটি প্রতারণাময় এবং রেডেফারকে চ্যালেঞ্জ ছুঁড়ে মারলো যে, তিনি শক্তির গোপন উৎস উদ্‌ঘাটন করতে পারবেন অার যদি না পারেন তাহলে রেডেফারের সমস্ত ক্ষতিপূরণ দিবেন । রেডেফার রাজি হয়ে গেলো, ফলে ফাল্টন যন্ত্রটির চারপাশে কিছু অংশ খুলে ফেললেন এবং তিনি অাবিষ্কার করলেন একটি তার উপরের তলার সাথে লাগানো । উপরে গিয়ে তিনি দেখতে পেলেন, একজন বয়স্ক লোক যে এক হাতে ক্র্যাংক (হাত দিয়ে ঘূর্ণায়মান হাতল বিশেষ) চালাচ্ছে অার অন্য হাত দিয়ে রুটি খাচ্ছে । দর্শকবৃন্দ বুঝতে পারলো যে তারা প্রতারিত হয়েছিলো এবং অবশেষে যন্ত্রটি ধ্বংস করা হলো । অার রেডেফার শহর ছেড়ে পালালো ।
আবুল কাসেম (রাজনীতিবিদ)
আবুল কাসেম (২ ফেব্রুয়ারি ১৮৭২ - ১০ অক্টোবর ১৯৩৬) ছিলেন ব্রিটিশ ভারতের একজন বাঙালি রাজনীতিবিদ।
জন্ম ও প্রারম্ভিক জীবন
তিনি ১৮৯৪ সালে প্রেসিডেন্সি কলেজ থেকে বিএ পাস করেন।
রাজনীতি
তার চাচা নবাব আবদুল জব্বার ভোপালের মুখ্যমন্ত্রী ছিলেন। ১৮৯৭ থেকে ১৯০২ সাল পর্যন্ত তিনি তার ব্যক্তিগত সচিব হিসেবে কাজ করেছেন। ১৯০৪ সালে তিনি কংগ্রেসের কেন্দ্রীয় ওয়ার্কিং কমিটি এবং সাংবিধানিক কমিটির সদস্য হন। বঙ্গভঙ্গ বিরোধী মুসলিমদের মধ্যে তিনি অন্যতম ছিলেন এবং বঙ্গভঙ্গ বিরোধী আন্দোলনে উল্লেখযোগ্য ভূমিকা রাখেন।
কলকাতায় গঠিত ন্যাশনাল মোহামেডান অ্যাসোসিয়েশন নামক সংগঠনে তিনি বাংলা থেকে কেন্দ্রীয় কমিটির সদস্য নির্বাচিত হন। সংগঠনের সভাপতি ছিলেন মাদ্রাজের সৈয়দ মুহাম্মদ বাহাদুর। ভাইস প্রেসিডেন্ট এবং সেক্রেটারি ছিলেন যথাক্রমে মুহাম্মদ আলি জিন্নাহ এবং ব্যরিস্টার আবদুর রসুল। এছাড়া আবুল কাসেম বেঙ্গল মোহামেডান অ্যাসোসিয়েশনের প্রথম সেক্রেটারি ছিলেন। আবদুর রসুল ছিলেন এর প্রেসিডেন্ট। আবুল কাসেম ছিলেন বর্ধমান মোহামেডান অ্যাসোসিয়েশনের প্রতিষ্ঠাতা।
১৯১৩ সালে তিনি বঙ্গীয় আইন পরিষদে বর্ধমান-বাঁকুড়া থেকে নির্বাচিত হন। ১৯১৯ সালে সংঘটিত জালিয়ানওয়ালাবাগ হত্যাকাণ্ড এবং রাউলাট আইনের প্রতিবাদে তিনি ১৯২০ সালে আইন পরিষদ থেকে পদত্যাগ করেন।
খিলাফত আন্দোলন শুরু হওয়ার পর তিনি ১৯২০ সালে আন্দোলনে যোগ দেন এবং খিলাফত কমিটির সদস্য হন। ১৯২০ সালে মাওলানা মুহাম্মদ আলির নেতৃত্বে ইউরোপে প্রেরিত প্রতিনিধি দলে তিনিও সদস্য ছিলেন।
আন্দোলনের পরে তিনি কংগ্রেস ত্যাগ করেন। ১৯১৯ সালে প্রণীত মন্টেগু চেমসফোর্ড‌ আইন অনুযায়ী গঠিত ভারতীয় আইন পরিষদে (১৯২১-১৯২৩) তিনি সদস্য ছিলেন। ১৯২৪-১৯২৬ সালে তিনি বঙ্গীয় আইন পরিষদের সদস্য মনোনীত হন। ১৯২৭ সালে তিনি নির্বাচিত সদস্য হিসেবে পুনরায় সদস্য হন। আমৃত্যু তিনি এই পদে ছিলেন।
সাংবাদিকতা
সুরেন্দ্রনাথ ব্যানার্জী‌র দ্য বেঙ্গলি পত্রিকায় আবুল কাসেম জীবনের প্রথমদিকে সহকারী সম্পাদক হিসেবে কাজ করেছেন। ১৯০৬ সালে তিনি ও ব্যারিস্টার আবদুর রসুল দ্য মোসলমান প্রকাশ করেন। তিনি পত্রিকার প্রথম সম্পাদক হন। এছাড়াও তিনি মুসলিম ক্রনিকল, মুসলিম আউটলুক পত্রিকার সাথে যুক্ত ছিলেন। সাপ্তাহিক পত্রিকা নবযুগ প্রকাশের সময় তিনি এ. কে. ফজলুল হককে সহায়তা করেছেন। তার প্রকাশিত ও সম্পাদিত পত্রিকার মধ্যে আরো রয়েছে প্রোগ্রেস, মুসলিম স্ট্যান্ডার্ড এবং সাপ্তাহিক মোসলেম বাণী পত্রিকা।
সমাজসেবা
বন্যাপ্রবণ বর্ধমান, বীরভূম ও বাঁকুড়া জেলার ত্রাণ ব্যবস্থাপনায় আবুল কাসেম সক্রিয়ভাবে অংশ নিতেন। দামোদর, অজয় ও কুনু নদীর প্রভাবে এসব অঞ্চলে প্রায় প্রতিবছর বন্যা দেখা দিত। রাস্তা, বিনামূল্যের স্বাস্থ্যকেন্দ্র এবং শিক্ষাপ্রতিষ্ঠান নির্মাণে তিনি সহায়তা করেছেন। বর্ধমান টাউন স্কুল তার উদ্যোগে নির্মিত হয়।
মৃত্যু
আবুল কাসেম ১৯৩৬ সালের ১০ অক্টোবর মৃত্যুবরণ করেন।
ভোজপুরি উইকিপিডিয়া
ভোজপুরি উইকিপিডিয়া হচ্ছে অনলাইন বিশ্বকোষ উইকিপিডিয়ার ভোজপুরি ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। ভোজপুরি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
১৭২
১৭২ গ্রেগরীয় বর্ষপঞ্জির একটি অধিবর্ষ।
দুনিয়া দিওয়ানি
দুনিয়া দিওয়ানি হল বলিউডের একটি চলচ্চিত্র। এটি ১৯৪৩ সালে মুক্তি পেয়েছিল।
গোল্ড কোস্ট, কুইন্সল্যান্ড
গোল্ড কোস্ট অস্ট্রেলিয়ার কুইন্সল্যান্ড রাজ্যের উপকূলীয় শহর। শহরটি রাজ্যের রাজধানী ব্রিসবেনের প্রায় ৬৬ কিলোমিটার (৪১ মাইল) দক্ষিণ-দক্ষিণপূর্ব এবং নিউ সাউথ ওয়েলসের রাজ্যের উত্তর সীমান্তের কাছেই অবস্থিত। ২০১৬ সালের জনগণনা অনুযায়ী শহরটির জনসংখ্যা ৬,৩৮,০৯০ জন। গোল্ড কোস্ট অস্ট্রেলিয়ার ৬ষ্ঠ বৃহত্তম শহর ও এটি অস্ট্রেলিয়ার বৃহত্তম অ-রাজধানী শহর এবং কুইন্সল্যান্ডের দ্বিতীয় বৃহত্তম শহর।
যখন অনুসন্ধানকারী জন অক্সলি দ্বারা সমুদ্র সৈকতে আবিষ্কারের আগে ১৮২৩ সাল পর্যন্ত গোল্ড কোস্ট অঞ্চলটি ইউরোপীয়দের মধ্যে উপেক্ষিত ছিল। এই অঞ্চল থেকে লাল সিডারের সরবরাহ ১৯ শতকের মাঝামাঝি সময়ে সকলকে আকর্ষণ করে। পরে ১৮৭৫ সালে সাউথপোর্টের জরিপ কাজ ও প্রতিষ্ঠিত হয় এবং ধনী ব্রিসবেন অধিবাসীদের জন্য ছুটির দিনে ভ্রমণের স্থান হিসেবে  খ্যাতি অর্জন করে।
১৯২০-এর দশকের শেষ দিকে সার্ফেস প্যারাডাইস হোটেল প্রতিষ্ঠার পর, গোল্ড কোস্ট অঞ্চল উল্লেখযোগ্যভাবে বৃদ্ধি পেয়েছিল। ১৯৮০-এর দশকে এই অঞ্চলটি একটি অগ্রণী পর্যটন গন্তব্য হিসেবে বৃদ্ধি পেয়েছিল এবং ১৯৯৪ সালে গোল্ড কোস্টের স্থানীয় সরকার গোল্ড কোস্ট শহরটিকে গোল্ড কোস্টের মহানগর এলাকার বেশিরভাগ এলাকা জুড়ে বিস্তৃত করেছিল। বর্তমানে শহরটি  ব্রিসবেনের পরে অস্ট্রেলিয়ার দ্বিতীয় জনবহুল স্থানীয় সরকার এলাকা।
আজ, গোল্ড কোস্ট তার সুন্দর উপক্রান্তীয় জলবায়ু সাথে একটি প্রধান পর্যটন গন্তব্য এবং এটি তার সার্ফিং সৈকত, সুউচ্চ ভবনের আধিপত্যযুক্ত দিগন্ত, থিম পার্ক, নাইটলাইফ, বৃষ্টিঅরণ্য এবং গোল্ড কোস্ট হিন্টারল্যান্ডের জন্য ব্যাপকভাবে পরিচিত। টেলিভিশন প্রযোজনা এবং একটি প্রধান চলচ্চিত্র শিল্পের সাথে শহরটি দেশের বিনোদন শিল্পের অংশ। শহরটি ২১ তম কমনওয়েলথ গেমস আয়োজন করেছিল, যা ২০১৮ সালের ৪ এপ্রিল থেকে ১৫ এপ্রিল পর্যন্ত চলেছিল।
কেচুয়া ভাষাসমূহ
কেচুয়া বা রুনা সিমি বা কিচ্‌ওয়া দক্ষিণ আমেরিকার একটি আদিবাসী আমেরিকান ভাষা। কেচুয়া প্রাচীন ইনকা সাম্রাজ্যের ভাষা ছিল। বর্তমানে এটির অনেকগুলি উপভাষায় দক্ষিণ আমেরিকার সর্বত্র প্রায় এক কোটি মানুষ কথা বলেন। পেরু, বলিভিয়ার দক্ষিণ-পশ্চিম ও মধ্যাঞ্চল, ইকুয়েডর ও কলম্বিয়ার দক্ষিণাঞ্চল, আর্জেন্টিনার উত্তর-পশ্চিমাঞ্চল এবং চিলির উত্তরাঞ্চলে এই ভাষাটি প্রচলিত। ভৌগোলিক বিস্তারের দিক থেকে এটি দুই আমেরিকা মহাদেশের সবচেয়ে বেশি প্রচলিত আদিবাসী আমেরিকান ভাষা।
টম অ্যান্ড জেরি: রবিন হুড অ্যান্ড হিজ মেরি মাউস
টম অ্যান্ড জেরি: রবিন হুড অ্যান্ড হিজ মেরি মাউস হল ২০১২ সালের আমেরিকান অ্যানিমেটেড ডিরেক্ট-টু-ভিডিও অ্যাকশন অ্যাডভেঞ্চার সঙ্গীতধর্মী হাস্যরসাত্নক চলচ্চিত্র, যেখানে সাতবার একাডেমি অ্যাওয়ার্ড -বিজয়ী বিড়াল -এবং- ইঁদুর জুটি টম অ্যান্ড জেরি অভিনীত ঐতিহাসিক এবং বীর বহিরাগত রবিন হুড। ওয়ার্নার ব্রাদার্স দ্বারা প্রযোজিত চলচ্চিত্রটি অ্যানিমেশন এবং টার্নার এন্টারটেইনমেন্ট কোং ডিভিডি এবং ব্লু-রেতে ২৮ সেপ্টেম্বর, ২০১২-এ মুক্তি দেয়।
চলচ্চিত্রটি অভিনেতা, টিভি এবং কমিক লেখক এবং গল্প ও চিত্রনাট্য তত্ত্বাবধায়ক আর্ল ক্রেসের স্মৃতির উদ্দেশ্যে উৎসর্গ করা হয়, যিনি ১৯ সেপ্টেম্বর, ২০১১ তারিখে যকৃতের ক্যান্সারে মারা যান।
গল্প
রবিন হুড এবং তার সঙ্গী জেরি শেরউড ফরেস্টের মধ্য দিয়ে যাওয়া ট্যাক্স মানি ট্রান্সপোর্টে অতর্কিত হামলা করার চেষ্টা করে; পরিবহনটি হল নটিংহামের শেরিফ, প্রিন্স জনের ডান-হাত ব্যক্তি যিনি তার হেনক্যাট টমকে সঙ্গী করে একটি ফাঁদের জন্য একটি সেটআপ। যাইহোক, জেরির আগাম সতর্কতার জন্য ধন্যবাদ, রবিন তার মেরি মেনকে ঘটনাস্থলে ডেকেছে, অ্যাম্বুশারদের আক্রমণ করে এবং স্বর্ণ পরিবহন সফলভাবে দখল করে। যখন জন এবং শেরিফ এই সর্বশেষ ব্যর্থতা নিয়ে আলোচনা করেন, তখন শেরিফ অনুমান করেন যে রবিন জেরিকে দুর্গের ভিতরে একজন গুপ্তচরের কাছে এবং তার কাছ থেকে তথ্য নিয়ে যাওয়ার জন্য ব্যবহার করে এবং বিশ্বাসঘাতককে বের করে দেওয়ার জন্য টমকে জেরিকে ধরার কাজ দেয়।
একই রাতে, রবিন জেরিকে একটি প্রেমের কবিতা মেইড মারিয়ানকে (রেড হট অভিনয় করেছেন), তার গোপন যোগাযোগ এবং প্রেমের আগ্রহ প্রকাশ করতে বলে। যাইহোক, মারিয়ানকে টম সঙ্গ দিচ্ছে এবং জেরিকে দুর্গের কাছে আসতে দেখে সে মাউসটিকে ব্যর্থ করার চেষ্টা করে কিন্তু ব্যর্থ হয়। শেরিফ একটি মঞ্চস্থ তীরন্দাজ টুর্নামেন্টে রবিনকে ক্যাপচার করার একটি পরিকল্পনা তৈরি করে, একটি অতিরিক্ত প্রলোভন হিসাবে মারিয়ানের কাছ থেকে একটি চুম্বন। রবিন প্রলোভনকে প্রতিহত করতে পারে না এবং তার লোকদের সন্দেহ সত্ত্বেও অংশগ্রহণ করার সিদ্ধান্ত নেয়। রবিন থেকে মেরিয়ানের কাছে প্রেমের আংটি দেওয়ার সময় জেরি যখন টমকে তাড়া করে, সে ঘটনাক্রমে তাকে প্রতিযোগিতায় জয়ী হতে সাহায্য করে; শেরিফ তার মুখোশ খুলে দেয় এবং রবিন এবং তার লোকেরা শেষ পর্যন্ত বন্দী হয়।
জেরি, একমাত্র মেরি ম্যান (স্পাইক, টাইক এবং ফ্রিয়ার ড্রুপি ছাড়াও) বড় হয়ে বাকি, তার সঙ্গীদের মুক্ত করার জন্য দুর্গে প্রবেশ করে, কিন্তু টম তাকে আবিষ্কার করে এবং নিযুক্ত করে। যখন তারা মারিয়ানের ঘরে লড়াই করে, শেরিফ তাদের ঘটনাক্রমে উচ্ছেদ করে, যে তখন আবিষ্কার করে যে মারিয়ান রবিনের তথ্যদাতা এবং তাকে গ্রেপ্তার করে। টম অবশেষে জেরিকে বন্দী করে, কিন্তু জন এবং শেরিফের দ্বারা অভদ্রভাবে বরখাস্ত করা হয়, যারা এইমাত্র তাদের হতাশ হয়ে শিখেছে যে রাজা রিচার্ড, জন এর ভাই এবং ইংল্যান্ডের সঠিক রাজা, ক্রুসেড থেকে প্রত্যাশিত অনেক আগেই ফিরে আসছেন। জন এবং শেরিফ ব্রিটিশ মাটিতে পা রাখার আগেই রিচার্ডকে অতর্কিত আক্রমণ এবং হত্যা করার পরিকল্পনা শুরু করে এবং মেরিয়ানকে তার "বিশ্বাসঘাতকতার" জন্য মৃত্যুদণ্ড দেওয়ার সিদ্ধান্ত নেয়। ফলস্বরূপ, টম জনের প্রতি তার আনুগত্য প্রত্যাহার করে, রবিন এবং মেরি মেনকে কারাগার থেকে মুক্ত করার জন্য জেরি এবং তার সাথে দল গঠন করে।
এদিকে, জন, শেরিফ এবং তাদের হেনমেনরা রিচার্ডের জন্য তাদের ফাঁদ পেতে রওনা দেয়। স্পাইক, টাইক এবং ড্রুপি বিনা প্রতিদ্বন্দ্বিতায় দুর্গে প্রবেশ করে এবং তাদের কমরেডদের খুঁজতে গিয়ে মেরিয়ানকে মুক্ত করে। স্পাইক জন এর অ্যামবুশের অবস্থান আবিষ্কার করার পরে, টম, জেরি, রবিন এবং তার লোকেরা উদ্ধার করতে আসে। তারা গুপ্তহত্যাকে ব্যর্থ করার জন্য সময়ের প্রবাদে পৌঁছাতে পরিচালনা করে, জন এবং শেরিফকে ঘনিষ্ঠ লড়াইয়ে বিষয়টি সমাধান করতে বাধ্য করে। ঠিক যেমন রবিন এবং রিচার্ড তাদের সামনে অসহায়ভাবে শেষ হয়, টম এবং জেরি হস্তক্ষেপ করে এবং দুই বিশ্বাসঘাতককে একটি তলোয়ার লড়াইয়ে জড়ায়, রবিন এবং রিচার্ডকে নিজেদেরকে বের করে দিতে এবং পুনরায় লড়াইয়ে নামতে দেয়। জন এবং শেরিফকে বন্দী করা হয়, রিচার্ড তার সিংহাসনে ফিরে আসেন, রবিন এবং মারিয়ান বিয়ে করেন এবং টম এবং জেরি মুকুটে তাদের সেবার জন্য নাইট উপাধি লাভ করেন।
ভারত রাষ্ট্র সমিতি
ভারত রাষ্ট্র সমিতি (সংক্ষেপে: ভা.রা.স.), পূর্বে তেলেঙ্গানা রাষ্ট্র সমিতি নামে পরিচিত, হল একটি ভারতীয় রাজনৈতিক দল যা প্রধানত তেলেঙ্গানা রাজ্যে সক্রিয়। এটি ২৭ এপ্রিল ২০০১-এ কে. চন্দ্রশেখর রাও দ্বারা প্রতিষ্ঠিত হয়েছিল, হায়দ্রাবাদের রাজধানী হিসাবে একটি পৃথক তেলেঙ্গানা রাজ্য তৈরির একক-দফা এজেন্ডা নিয়ে। তেলেঙ্গানাকে রাজ্যের মর্যাদা দেওয়ার জন্য একটি টেকসই আন্দোলন চালিয়ে যাওয়ার ক্ষেত্রে এটি গুরুত্বপূর্ণ ভূমিকা পালন করেছে। ২০১৪ সালের তেলেঙ্গানা বিধানসভা নির্বাচনে, দলটি সংখ্যাগরিষ্ঠ আসনে জয়লাভ করে এবং কে. চন্দ্রশেখর রাও এর মুখ্যমন্ত্রী হিসাবে রাজ্যের প্রথম সরকার গঠন করে। ২০১৪ সালের সাধারণ নির্বাচনে দলটি ১১টি আসন জিতেছিল, এটি ভারতীয় সংসদের নিম্নকক্ষ লোকসভার অষ্টম বৃহত্তম দলে পরিণত হয়। ২০১৮ সালের তেলেঙ্গানা বিধানসভা নির্বাচনে ভূমিধস-বিজয়ের পর, দলটি দ্বিতীয়বারের মতো রাজ্যে সরকার গঠন করে। ২০১৯ সালের ভারতীয় সাধারণ নির্বাচনে, দলের সংখ্যা লোকসভায় ৯টি আসনে নেমে এসেছে। ২০২০ সালের সেপ্টেম্বর পর্যন্ত, রাজ্যসভার উচ্চকক্ষে দলের ৭টি আসন রয়েছে।
৫ অক্টোবর ২০২২ তারিখে দলের নাম তেলেঙ্গানা রাষ্ট্র সমিতি থেকে ভারত রাষ্ট্র সমিতিতে পরিবর্তন করা হয়।
ব্রায়ান মাদজিঙ্গানিয়ামা
ব্রায়ান মাদজিঙ্গানিয়ামা (Brian Mudzinganyama; জন্ম: ৯ এপ্রিল, ১৯৯৫) হারারে এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০১০-এর দশক থেকে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১ মার্চ, ২০১৯ তারিখে প্রো৫০ চ্যাম্পিয়নশীপে ম্যাশোনাল্যান্ড ঈগলসের পক্ষে লিস্ট এ ক্রিকেটে অভিষেক ঘটে তার। ১৩ মার্চ, ২০১৯ তারিখে স্টানবিক ব্যাংক ২০ সিরিজে একই দলের পক্ষে টুয়েন্টি২০ খেলায় অভিষিক্ত হন তিনি।
২০১৯ সাল থেকে ব্রায়ান মাদজিঙ্গানিয়ামা’র প্রথম-শ্রেণীর খেলোয়াড়ী জীবন চলমান রয়েছে। ১৮ ডিসেম্বর, ২০১৯ তারিখে লোগান কাপ প্রতিযোগিতায় র‍্যাঞ্জার্সের পক্ষে প্রথমবারের মতো প্রথম-শ্রেণীর ক্রিকেটে অংশ নেন।
আন্তর্জাতিক ক্রিকেট
সমগ্র খেলোয়াড়ী জীবনে এ পর্যন্ত একটিমাত্র টেস্টে অংশগ্রহণ করেছেন ব্রায়ান মাদজিঙ্গানিয়ামা। ১৯ জানুয়ারি, ২০২০ তারিখে হারারেতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। তাকে কোন ওডিআইয়ে অংশগ্রহণ করার সুযোগ দেয়া হয়নি।
২০১৯-২০ মৌসুমে শ্রীলঙ্কা দল জিম্বাবুয়ে সফরে আসে। সফরকারী দলের বিপক্ষে টেস্ট সিরিজে অংশগ্রহণকল্পে তাকে জিম্বাবুয়ের টেস্ট দলে অন্তর্ভুক্ত করা হয়। ১৯ জানুয়ারি, ২০২০ তারিখে হারারেতে অনুষ্ঠিত সিরিজের প্রথম টেস্টে তার অভিষেক পর্ব সম্পন্ন হয়। তিনি কেভিন কাসুজা’র পরিবর্তে অতিরিক্ত খেলোয়াড় হিসেবে খেলেন। এরফলে, ব্রায়ান মাদজিঙ্গানিয়ামা প্রথম ক্রিকেটার হিসেবে অতিরিক্ত খেলোয়াড় থাকা অবস্থায় টেস্টে অভিষিক্ত হন।